Ir-Regolament tal-Kummissjoni (KE) Nru 2314/2003
tad-29 ta' Diċembru 2003
li jiftaħ stedina permanenti għall-offerti għall-bejgħ mill-ġdid fis-suq tal-Komunità tas-segala miżmuma mill-aġenzija ta' intervent Ġermaniża
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (EEC) Nru 1766/92 tat-30 ta' Ġunju 1992 dwar l-organizzazzjoni komuni tas-suq fiċ-ċereali [1] u partikolarment l-Artikolu 5 tiegħu,
Billi:
(1) Ir-Regolament tal-Kummissjoni (KEE) Nru 2131/93 tat-28 ta' Lulju 1993 li jippreskrivi l-proċedura u l-kondizzjonijiet għall-bejgħ taċ-ċereali miżmuma mill-aġenziji ta' intervent [2] jipprovdi partikolarment li ċereali miżmuma minn aġenzija ta' intervent għandhom jinbiegħu permezz ta' proċedura għall-offerti bi prezzijiet li jipprevjienu tfixkil fis-suq.
(2) Il-Ġermanja għad għandha ħażniet ta' intervent tas-segala.
(3) Minħabba fil-kondizzjonijiet diffiċli tat-temp f'ħafna mill-Komunità, il-produzzjoni taċ-ċereali ġiet imnaqqsa sinifikament fis-sena tas-suq ta' l-2003/04. Din is-sitwazzjoni rriżultat fi prezzijiet għoljin lokalment, li jikkawżaw diffikultajiet partikolari għal impriżi ta' bhejjem ħajjin u għall-industrija tat-tgħam, li qed isibuha diffiċli li jiksbu provvisti bi prezzijiet kompetittivi.
(4) Huwa għalhekk xieraq li ħażniet tas-segala miżmuma mill-aġenzija ta' intervent Ġermaniża jsiru disponibbli fis-suq intern. Il-perjodu ta' preżentazzjoni ta' l-offerti għall-aħħar stedina parzjali għall-offerti skond ir-Regolament (KE) Nru 1510/3003 [3] li skada fit-18 ta' Diċembru 2003, huwa ta' parir li tinfetaħ stedina permanenti għall-offerti ġdida.
(5) Biex titqies is-sitwazzjoni fis-suq tal-Komunità, għandha ssir disposizzjoni biex il-Kummissjoni tmexxi din l-istedina għall-offerti. B'żidea ma' dan, disposizzjoni għandha ssir għal koeffiċjent ta' għotja għal offerti li joffru l-prezz minimu ta' bejgħ.
(6) Meta l-aġenzija ta' intervent Ġermaniża tgħarraf lill-Kummissjoni, il-persuni li jagħmlu l-offerti (tenderers) għandhom jibqgħu anonimi.
(7) Bil-ħsieb li tiġi modernizzata l-amministrazzjoni, it-tagħrif meħtieġ mill-Kummissjoni għandu jintbagħat permezz ta' posta elettronika.
(8) Il-Kumitat tat-Tmexxija taċ-Ċereali ma ħariġx opinjioni fil-limitu taż-żmien preskritt mill-President tiegħu,
ADOTTAT DAN IR-REGOLAMENT:
Artikolu 1
L-aġenzija ta' intervent Ġermaniża għandha tiftaħ stedina permanenti għall-offerti għall-bejgħ mill-ġdid fis-suq tal-Komunità ta' 1139000 tunnellata metrika tas-segala miżmuma minnha.
Artikolu 2
Il-bejgħ ipprovdut fl-Artikolu 1 għandu jseħħ skond ir-Regolament (KEE) Nru 2131/93.
Madankollu, minkejja dak ir-Regolament:
(a) l-offerta ghandha titfassal a bażi tal-kwalità attwali ta' dak il-lott li għalih japplikaw:
(b) il-prezz minimu ta' bejgħ għandu jiġi stabbilit f'livell li ma jfixkilx is-suq fiċ-ċereali.
Artikolu 3
Minkejja l-Artikolu 13(4) tar-Regolament (KEE) Nru 2131/93, is-sigurta ta' l-offferi hija stabbilita għal 10 EUR kull tunnellata metrika.
Artikolu 4
1. Il-data ta' għeluq għas-sottomissjoni ta' l-offerti għall-ewwel stedina parzjali għall-offerti għandha tkun it-8 ta' Jannar 2004 fid-9.00 (ħin ta' Brussel):
Il-dati ta' għeluq għas-sottomissjoni ta' l-offerti għall-istediniet parzjali sossegwenti għall-offerti għandhom ikunu kull nhar ta' Ħamis fid-9.00 (ħin ta' Brussel), bl-eċċezzjoni tat-8 ta' April u l-20 ta' Mejju 2004.
Il-data ta' għeluq għas-sottomissjoni ta' l-offerti għall-aħħar proċedura parzjali għall-offerti għandha tkun is-27 ta' Mejju 2004 fid-9.00 (ħin ta' Brussel).
2. L-offerti għandhom jiġu depożitati ma' l-aġenzija ta' intervent Ġermaniża:
Bundesanstalt für Landwirtschaft und Ernährung (BLE)
Adickesallee 40
D-60322
Frankfurt am Main
Fax (49-691) 56 49 62
Artikolu 5
Fi żmien sagħtejn mill-iskadenza tal-limitu ta' żmien għas-sottomissjoni ta' offerti, l-aġenzija ta' intervent Ġermaniża għandha tgħarraf lill-Kummissjoni bl-offerti li tkun irċeviet. Għandhom jintbagħtu permezz ta' posta elettronika fil-forma stabbilita fl-Anness.
Artikolu 6
Bi qbil mal-proċedura preskritt fl-Artikolu 23 tar-Regolament (KEE) Nru 1766/92, il-Kummissjoni għandha tistabbilixxi l-prezz minimu ta' bejgħ jew tiddeċiedi li ma taċċettax l-offerti. Jekk l-offerti huma ssottomessi għall-istess lott u għal kwantita totali akbar minn dak disponibbli, prezz separat jista' jiġi fissat għal kull lott.
Fejn offerti jkunu joffru l-prezz minimu ta' bejgħ, il-Kummissjoni tista' tiffissa koeffiċjent ta' għotja għall-kwantitajiet offruti fl-istess waqt illi tistabbilixxi l-prezz minimu ta' bejgħ.
Artikolu 7
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Diċembru 2003.